Braskereidfoss kraftverk

Braskereidfoss kraftverk er et elvekraftverk i Våler kommune i Innlandet som demmer opp Glåma og startet produksjon i 1978. Etter oversvømmelse og kollaps av dammen etter ekstremværet Hans i 2023, var verket ute av drift. Den nyeste kraftstasjonen (fra 2016) ble satt i drift igjen i juni 2026 og den eldste planlagt satt i drift i 2028. Produksjon Kraftverket har en rørturbin på 22 MW. Midlere årsproduksjon er 130 GWh. I 2016 ble kraftverket utvidet med et nytt bygg som inneholder en 18 MW rørturbin. Det øker produksjonen med 40 GWh til 170 GWh. Eier er E-CO Energi, som har overtatt Eidsiva vannkraft. Kollaps i 2023 En rapport fra 1992 vurderte sikkerheten. En rapport fra 2018 konkluderte med at kraftverket ikke ville tåle en såkalt overtopping, en slik situasjon som oppsto under ekstremværet Hans. Under ekstremværet Hans den 9. august 2023 oppsto det en feil i strømnettet ved stasjonen med den konsekvensen at aggregatene i kraftverket stanset og ikke lenger tok unna noe av vannmengdene på oversiden av demningen. Vannet begynte dermed å stige. Automatikken som skulle håndtere en slik situasjon, og sørge for at flomlukene i demningen åpnet seg, for å slippe vannet forbi virket ikke og det førte til at vannet etterhvert flommet over demningen og oversvømte begge stasjonene. Flommen skapte også problemer ovenfor demningen og det ble vurdert å sprenge åpen en av lukene. Det ble ikke gjennomført og senere samme dag løste situasjonen seg ved at demningens fyllingsdam delvis kollapset. Da fyllingsdammen kollapset fikk vannet renne nokså fritt og senket vannstanden ovenfor dammen noe som trolig gjorde at det ble mindre skader. Da vannet trengte gjennom fyllingsdammen tok det også med seg en av mastene som holdte demningens høyspentlinje. Torsdag 10. august, ble kablene sprengt for å få fjernet den havarerte høyspentmasten. Ny linje var ferdig reetablert 12 dager senere. Hafslund Eco, som eier og driver anlegget, annonserte at de skal gjennomføres en gransking av blant annet hvorfor flomlukene ikke åpnet seg. Dammen har fem luker. Lukene ble undersøkt våren 2023 uten at det ble funnet feil. Fyllingsdammen ble gjenoppbygget i 2026, den nye dammen er dimensjonert for en tusenårsflom og er derfor 1,6 meter høyere enn den gamle dammen. Veg og bru over dammen skal etter planen være ferdig i 2027. Kraftverket var tilbake i drift i slutten av juni 2026. Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase E-CO Energi Eidsiva - Utvidelse av Braskereidfoss kraftverk (arkiv) Eksterne lenker (en) Braskereidfoss kraftverk – kategori av bilder, video eller lyd på Commons NVE utvalgte kulturminner NRK: Alvorlig situasjon ved kraftverk i Våler Bilder